open-index/open-wikipedia-markdown huggingface dataset:
Eskubaloi Kluben Munduko Txapelketa

**Eskubaloi Kluben Munduko Txapelketa** (ingelesez *IHF Super Globe*) Eskubaloi Federazio guztietako taldeek parte hartzen duten txapelketa da.

## Historia 
Lehenengo ekitaldia 1997an izan bazuen ere, 2011koa bosgarren aldia baino ez da izan.

Vienan izan zuen estreinaldia eta zortzi klubek hartu zuten parte. Hurrengo bi ekitaldiak Asian (Qatarren) eta Afrikan (Egipton) izan ziren, lau kontinentetako talde banak eta etxeko taldeak jokatu zituelarik. Ligaxka formatuan jokatu zen txapelketa.

## Podiuma 
## Palmaresa 
*¹ 2020ko ekitaldia bertan behera gelditu zen COVID-19 pandemiaren eraginez.

## Garaipenak 
### Klubeka 
### Herrialdeka 
## Kanpo estekak
Arenberg poni

**Arenberg poni** edo **nordkirchen**, (), Alemaniako bertako zaldi arraza bat da. Bere tamaina zein hainbat ezaugarriengatik ponien sailkapen taldean sartzen da.

Arraza desagertzeko egoera larrian dago. Abere kopurua 20-25 abelburu artean kokatzen da.

## Arrazaren historia 
Arraza XX. mendea sortu zuten eta horretarako Dülmen poniak zein Lituaniako konik zaldiak erabili zituzten. Nahasketa hauen helburua zaldiketarako poni gogor eta iraupen handikoa sortzea izan zen. Bide tarte handiak nekatu gabe egiteko gai izango zena. Arraza Dülmen poniaren antzekoa zen eta 1923. urterako finkatua zegoen.

Arraza desagertutzat jotzen zuten 1960. urteko hamarkadan. 1980. azken abelburuak sakabanatuak izan ziren eta Alemaniar zela poniak asimilatutzat jotzen ziren.

1984. urtean ordea, arraza Berlingo Nazioarteko Aste Berdean aurkeztu zen eta 1995. urtean abere talde oso txikia aurkitua izan zen.

## Arrazaren egoera 
Zaldi arraza hau desagertzeko arrisku larrian dago. Munduan 20-25 abelburu baino ez dira ezagutzen. Beste iturrien arabera 13 abelburu baino ez dira.

## Ezaugarriak 
-Altuera, soin gurutzera, 1,20-1,40 cm. artean kokatzen da.

-Koloreari dagokionez barietate handia dago arrazan. Arenberh poniak beltzak, gorriak, gaiztankarak eta urdinak.

## Erreferentziak 
## Kanpo estekak 
Arrazari buruzko WEB horrialdea
EHF European League

[thumb|270px|[THW Kiel erasoan.]]
**EHF European League** (2020 arte **EHF Kopa**) Europan jokatzen den eskubaloi txapelketa da, EHF Txapeldunen Ligan sartzen ez diren taldeek jokatzen dutena. 1981-82 denboraldian hasi zen jokatzen *EHF Kopa* izenarekin eta 2012-13an EHF Errekoparekin bat egin zuen txapelketa berria osatuz. 2020-21 denboraldian *EHF European League* izena hartu zuen. Alemaniako taldeak nabarmendu dira txapelketan.

## Podiuma 
## Palmaresa 
### EHF Kopa 
### EHF Europa Kopa 
* ¹ 2020an txapelketa bertan behera gelditu zen COVID-19 pandemiaren erruz eta ez zen txapeldunik izan.

## Garaipenak 
### Klubeka 
### Herrialdeka 
## Kanpo estekak 
*  Webgune ofiziala
Salins-les-Bainsko gatzaga

**Salins-les-Bainsko gatzaga** () Jura departamentuko Salins-les-Bains udalerrian dagoen gatzaga da. Jadanik Erdi Aroan eta ziur asko aurretik erabilitako gatzaga hauek 2009an UNESCOk Arc-et-Senansko errege gatzagaren babesa luzatuz Gizateriaren Ondare izendatu zuen.

## Galeria 

Image:Salines de Salins - Exterieur.JPG
Image:Salins-les-Bains roue.jpg
Image:Salins-les-Bains galerie.jpg
Image:Salins-les-Bains pompe.jpg

## Kanpo estekak
Arc-et-Senansko errege gatzaga

**Arc-et-Senansko errege gatzaga** () Doubs departamentuko Arc-et-Senans udalerrian dagoen gatzaga da. Claude Nicolas Ledoux arkitektoak XVIII. mendean eraikitako eraikin hauek 1982an UNESCOk Gizateriaren Ondare izendatu zituen.

## Galeria 
**Eraikinak** :

Image:France_Arc_et_Senans_Saline_Royale_Pan_1.jpg|Ikuspegia
Image:Arc_et_Senans_01.jpg|Zuzendariaren eraikina
Image:Arc_et_Senans_02.jpg
Image:Arc_et_Senans_03.jpg

**Lorategiak** :

Image:Arc_et_Senans_Jardin_01.jpg
Image:Arc_et_Senans_Jardin_02.jpg
Image:Arc_et_Senans_Jardin_03.jpg
 

## Kanpo estekak
Kristin Scott Thomas

**Kristin Scott Thomas** (1960ko maiatzaren 24a, Redruth, Kornualles) ingeles aktore bat da. Haurtzaroa Dorset konderrian igaro zuen. Gaztetan Frantziara bizitzera joan eta gaur egun herrialde hartan bizi da; hortaz, frantsesez ere ederki asko mintzatzen da eta frantziar herrialdetasuna ere badu.

Antzeztu dituen film ospetsuenen artean honako haudek daude: *Bitter Moon* (1992), *Four Weddings and a Funeral* (1994), *Mission: Impossible* (1996), *The English Patient* (1996), *The Horse Whisperer* (1998) eta *Random Hearts* (1999).

1994. urtean *Four Weddings and a Funeral*eko antzezpenaren ondorioz, Emakumezko Aktore Onenaren BAFTA Saria irabazi zuen.

## Filmografia 
## Iruditegia 

Irudi:Kristin Scott Thomas Cannes.jpg|2009ko Canneseko Zinemaldian zehar.
Irudi:KristinScottThomas08TIFF.jpg|2008ko Torontoko Zinemaldian zehar.

## Kanpo estekak 
* Kristin Scott Thomas aktorearen IMDBko fitxa ikusgai
Esplotazio sozial

Sistema sozioekonomiko batean, **esplotazio soziala** kategoria sozial jakina izaten duten pertsonen eskubideen aurkako mendekotasun harremana da, pertsona horiengandik etekin bat ateratzeko asmoz eta instituzio politikoetatik gehienetan onartu edo, gutxienez, ikusezindu egiten dena. Adibidez, esklabotza esplotazio sozialaren modu bat da. Kontzeptua ezker politikotik eta langileriatik maiz erabili da, kapitalismoan langileei inposatzen zaizkien lan kondizioak salatzeko.

## Kanpo estekak
Esplotazio (argipena)

**Esplotazio** terminoak erabilera zenbait ditu:

* **esplotazioa** edo ustiapena, baliabide materialak erabiltzen dituen jarduera ekonomikoa;
* esplotazio soziala, pertsonen mendekotasunezko erabilera;
* kontabilitatean,
** esplotazio-kontua,
** esplotazio-emaitza.
Esplotazio-emaitza

Kontabilitatean, **esplotazio-emaitza** enpresak bere ohiko *esplotazio* edo jardueragatik ekitaldi ekonomiko batean izan dituen galdera edo irabazien kopurua da. Emaitzen kontuak barnehartzen duen ataletako bat da.

## Kanpo estekak
Irmandade Nazonalista Galega

**Irmandade Nazonalista Galega** (euskaraz *Galiziar Anaitasun Nazionalista*) Galiziako alderdi politiko bat izan zen.

1922. urteko IV. Biltzar Nazionalistan Irmandades da Fala alderditik banandu ondoren sortu zen. Vicente Risco kontseilari nagusiak zuzentzen zuen, Antón Losada Diéguez buruzagia izan zen, 1923. urtean Xaime Quintanillak ordezkatu zuelarik. Alderdi hau kultur ekintzen aldekoa eta gallegismoak Espainiako hauteskundeetan parte hartzearen aurkakoa zen.

1923. urterako 16 ordezkaritza osatu zituen, halere gallegismoaren kokaleku nagusia zen La Coruña hiriburuan ez zuen egoki kokatzerik izan, hiri hartan 10 kide baino gehiago inoiz izaterik ez zuelarik lortu. Primo de Riveraren diktadura garaian Ourense hiriko ordezkaritza bakarrik mantentzea ahal izan zuen, azkenean 1929an Irmandades da Fala añderdira berrelkartu zelarik.

## Kanpo estekak
Ustiapen (argipena)

**Ustiapena** baliabide natural eta materialen erabilera berezkoa duen jarduera ekonomikoa eta horren ondorioa da. Jarduera hori burutzen duen unitateari ere **ustiapen** deritzo. Terminoak erabilera zenbait ditu:

* nekazaritza ustiapena, jarduera nagusitzat nekazaritza duen unitate ekonomiko bat, baserria adibidez;
* **baso ustiapena** edo basogintza.
Sébastien Le Prestre de Vauban

**Sébastien Le Prestre, Vaubango jauna** eta gero **Vaubango markesa** (Saint-Léger-de-Foucheret, 1633ko maiatzaren 15a – Paris, 1707ko martxoaren 30a), **Vauban** izenaz ezagunagoa, Frantziako mariskal eta ingeniari militarra izan zen. Gotorlekuak eraiki eta hartzeagatik ospetsua, Luis XIV.a Frantziakoari aholkua eman zion bere mugak defendatzeko.

1667 eta 1707 artean, Vaubanek 300 hiri inguruko gotorlekuak eraiki zituen, tartean, Baiona, Hendaia eta Donibane Garazikoak. Zokoako gotorlekua ere eraiki zuen. 2008an UNESCOk bere gotorleku batzuk Gizateriaren Ondare izendatu zituen.
[erdian|thumb|Baionako [zitadela]]
erdian|thumb|Lilleko zitadela
Vaubanen gotorlekuak

**Vaubanen gotorlekuak** UNESCOk Gizateriaren Ondare izendaturiko Sébastien Le Prestre de Vauban (1633–1707) ingeniariak eraikitako 12 gotorlekuak dira.

## Zerrenda 
## Galeria 

Fitxategi:Saint-Martin de Re fosse.jpg|Saint-Martin-de-Réko *Porte des Campani*
Fitxategi:Briancon 44.JPG|Briançongo harresiak eta ''porte d'Embrun*
Fitxategi:20100712 Tour Vauban - 3.jpg|Camaret-sur-Merreko *Tour-Dorée''
Fitxategi:Mont-Louis vue aérienne.jpg|Mont-Louis
Fitxategi:Montdauphin002.jpg|Mont-Dauphineko gotorlekua
Fitxategi:Longwy Porte de France.JPG|Longwyko gotorlekua
Fitxategi:Citadelle Besançon.jpg|Besançongo zitadela
Fitxategi:Aerial image of Neuf-Brisach (view from the southwest).jpg|Neuf-Brisacheko harresiak

## Kanpo estekak
San Pedro de Cardeña monasterioa

**San Pedro Cardeñakoa monasterioa** edo **San Pedro de Cardeña monasterio** () Espainiako Gaztela eta Leon autonomia erkidegoko Burgosko probintzia dagoen Castrillo del Val udalerrian kokatzen den monasterio bat da. Burgos hiriburuko erdigunetik 10 kilometrotara dago.

## Historia 
899. urtean sortu zen. 953. urteko abuztuaren 6an mairuek monasterioa erasotu eta bertako 200 fraide martirizatu zituzten, 1603. urtean horiek kanonizatu eta *Cardeñako Martiriak* izena jaso zuten. Monasterioak ospe handia izan zuen, bertara sona handiko jendea inguratzen baitzen, horien artean Filipe III.a Espainiakoa erregea eta haren andrea zen Margarita Austria-Estiriakoa erregina zeudelarik. Monasterio honek bizitako garai oparoak bertako Scriptorium bikainean islatzen da.

Monasterio hau Cid Campeador bizitzarekin aski lotua dago, Burgos hiritik erbestera Valentzia bidean zihoala bertan gelditu baitzen, hemen bere zaldi maitatuena izan zen Bakiekaren hilobia dago, gainera 1102-1921 bitartean Cid Campeador delakoaren hilobia eta haren emazte Ximena Díazen gorpuak bertako *Heroien Kaperan* lurperatuak egon ziren, han 29 erregeen eta Ciden senitartekoen gorpuak daudelarik. Halere, 1921. urtean Ciden gorpua Burgosko katedralera lekualdatu zen.

1931ko ekainaren 3an monasterio hau Kultura ondasun izendatu zuten.

## Iruditegia 

Irudi:CardenaClaustro.jpg|Klaustro erromanikoa.
Irudi:Cardeña espadañas 03336.jpg|Kanpaidorreak.
Irudi:Cardeña tumba babieca 03320.jpg|Babiekaren hilobia.
Irudi:Cardeña santos mártires 03331.jpg|Santu Martirien ataria.

## Ikus, gainera 
* Erromanikoa Burgosko probintzian

## Kanpo estekak 
* San Pedro Cardeñakoa monasterioaren webgunea
Guy Fawkes

**Guy Fawkes** (1570eko apirilaren 13, York &ndash; 1606ko urtarrilaren 31, Westminster, Londres) ingeles azpikari katoliko bat izan zen. **Guido Fawkes** ezizenez ezaguna ere bada, Herbeheretan Espainiako Armadaren alde borrokatzen ari zelarik bereganatutako ezizena izan baitzen.

1605. urteko Bolboraren konspirazioaren antolatzailea izateagatik ezaguna da. Konspirazio honek porrot egin eta Fawkes preso hartu zuten, hurrengo egunetan galdeketatua eta torturatua izan zelarik. 1606ko urtarrilaren 31an urkatu egin zuten.

## Usadioa 
Erresuma Batuan urtero azaroaren 5ean *Guy Fawkes Night, Guy Fawkes Day, Plot Nigh, Plot Night* edo *Bonfire Night* delako jaieguna ospatu ohi da, bertan Guy Fawkesen panpinak sutan erre ohi dira.

## Bitxikeriak 
* Guy Fawkes azpikaria Alan Moore eta David Lloydek sortutako "V" komikiaren pertsonaia nagusia sortzeko oinarri nagusia izan zen, baita ondorengo V for Vendetta filmarako ere.
 
* Fallout 3 bideo-joko pertsonaietako bat Guy Fawkesen oinarritua dago.
* Interneteko zentsura eta politika transparentziaren aldeko borroka aldarrikatzen duen Anonymous taldeak Guy Fawkesen mozorroa ikurtzat erabili ohi du.

## Iruditegia 

Irudi:Guy Fawkes before James VI and I.jpg|Guy Fawkes azpikaria Jakue I.aren aurrean.
Irudi:Ottery St Mary , Mill Street and Flaming Tar Barrel - geograph.org.uk - 1570914.jpg|Guy Fawkes Night jaia.
Irudi:Anonymous Crop.jpg|Guy Fawkesen mozorroa.
Irudi:Lewes Bonfire, Guy Fawkes effigy.jpg|Guy Fawkes Night jaia.
Irudi:Guy Fawkesen mozorroa, 2013ko Beasaingo jaietan.jpg|Guy Fawkesen mozorroa daraman lagun talde bat, 2013ko Beasaingo jaietan. Pankartan, testu hau jarri dute: «Herriak ez die agintariei beldurrik izan behar, agintariek izan behar diote herriari».
San Remigioren abadia (Reims)

**San Remigioren abadia** (frantsesez *abbaye Saint-Remi*) Reimseko antzinako abadia eta egungo basilika da.

VI. mendean eraikia, 1099tik aurrera San Remigioren erlikiak ditu, Klovis I.a kristautasunera aldatu zuen hiriko apezpikuarenak.

UNESCOk 1991n eraikin erromaniko hau Gizateriaren Ondare izendatu zuen.

## Galeria 

Image:Reims SRemi2 tango7174.jpg|Nabea
Image:Reims SRemi1 tango7174.jpg|Hegoaldeko fatxada
Image:Reims SRemi3 tango7174.jpg|Koroa
Image:St_Remi_choir_from_south_east.jpg|Koroa

## Kanpo estekak
Bayer 04 Leverkusen

[thumb|250px|[FC Red Bull Salzburg|Red Bull Salzburgen aurkako partida.]]
**Bayer 04 Leverkusen** (izen osoa *Bayer 04 Leverkusen Fußball GmbH*) Alemaniako futbol talde ezagunenetako bat da, UEFA Kopa bat irabazia duena. Leverkusen hiriko taldea da, bertako etxeko partiduak BayArena estadioan jokatzen dituelarik.

## Historia 
1903an Wilhelm Hauschildek lantegiko 170 langileren sinadurakzituen eskutitz bat idatzi zion Bayer konpainiari kirol talde bat babes zezan eta 1904ean *Turn- und Spielverein Bayer 04 Leverkusen e. V.* sortu zen, eta 1907an futbol atala sortu zuen. Ez da talde garrantzitsua izan azken hamarkadetara arte. 1980an Bundesligara igotzea lortu zuen eta ordutik ez da inoiz jeitsi. 1986-87 denboraldian UEFA Kopan parte hartzea lortu zuen eta hurrengo denboraldian txapeldun izan ziren. Alemaniako txapelketetan ez du zorte handirik izan, daukan titulu bakarra 1993ko Kopa da eta Ligan bost aldiz izan da bigarrena, hortik bere ezizenak *Vizekusen* (bigarren-kusen) edo *Neverkusen* (inoiz-kusen).

2002an UEFAko Txapeldunen Ligako finalera iritsi ziren baina 2-1 galdu zuten Real Madrilekin Glasgowen. 2010ko hamarkadan Bundesligako postu gorenetan ibili da eta Europako txapelketetako ohikoa bihurtu da.

Gizonezkoen futbol taldeak 1993an Alemaniako Kopa irabazi zuen eta ez zuen Bundesliga inoiz irabazi, ―"Neverkusen" esaten zioten―, 2024. urtera arte, nahiz eta 5 aldiz izan zen bigarrena. Europan UEFA Kopa irabazia du eta 2002an UEFAko Txapeldunen Ligako finala jokatu zuen.

2022an Xabi Alonso entrenatzaile tolosarra fitxatu zuen. 2023-24 denboraldia bikiana izan zen, Alemaniako Liga eta Kopa irabazi zituen partida bakarra galdu gabe, inoiz Bundesligan gertatu gabea zen hori. UEFA Europa League txapelketako finalera iritsi zenerako 51 partida jarraian zeramatzan galdu gabe, baina finalean Atalanta 3-0 emaitzaz nagusitu zitzaion.

## Uniformea 
Kolore gorria eta beltza ditu Bayer 04 Leverkusen taldearen ekipamenduak.

## 2022/2023 Taldea 
2022ko uztailaren 30ean eguneratua.

## Palmaresa 
### Alemanian: 1 
* Bundesliga:
** Txapeldun (1): 2024.
** Bigarren (5): 1997, 1999, 2000, 2002, 2011.
* Alemaniako Kopa (2): 1993, 2024.
* Alemaniako Superkopa (0): Finalista 1993an.
* 2. Bundesliga (1): 1979.
* Udazkeneko txapelketa (1): 2009.

### Nazio artean: 1 
#### UEFAko Txapeldunen Liga 
* Txapelduna (0):
* Finalista (1): 2002
#### UEFA Europa League 
* Txapelduna (0):
* Finalista (1): 2024
#### UEFA Kopa 
* Txapelduna (1): 1988

## Euskal taldeen aurkako partidak 
Hauek dira Europako txapelketa ofizialetan Bayerrek euskal taldeen aurka jokatu dituen partidak:

## Erreferentziak 
## Kanpo estekak 
*   Webgune ofiziala
Tau jauregia

**Tau jauregia** (frantsesez *Palais du Tau*) Reimseko jauregia da, artzapezpikuen egoitza zena.

Jatorrian galiar-erromatar *villa* bat izan zen eta 1131ko eraberritzearen planoan "T" (alfabeto grekoan tau) izendatu zuten.

UNESCOk 1991n eraikin hau Gizateriaren Ondare izendatu zuen.

## Kanpo estekak
Orangeko erromatar antzokia

**Orangeko erromatar antzokia ** () Orangeko erromatar antzerkia da. Bertan urtero ''Chorégies d'Orange'' izeneko jaialdia egiten dute.

UNESCOk 1981ean eraikin hau Gizateriaren Ondare izendatu zuen.

## Galeria 

Image:955 ORG1005.jpg
Image:967 ORG2006.jpg
Image:969 ORG3002.JPG
Image:Le_théâtre_Antique_d'orange_2007.jpg
Image:Orange-Roman Theatre with new stage roof.jpg

## Kanpo estekak 
* Webgune ofiziala
Orangeko garaipen-arkua

**Orangeko garaipen-arkua ** () Orangeko garaipen arkua da. Eraikitze data ezezaguna da baina litekeena da Zesar Augustoren garaietakoa izatea.

UNESCOk 1981ean eraikin hau erromatar antzokiarekin batera Gizateriaren Ondare izendatu zuen.

## Kanpo estekak
Mario Draghi

**Mario Draghi** (Erroma, 1947ko irailaren 3a) italiar bankari, ekonomista eta politikaria da. 2011ko azaroaren 1ean Europako Banku Zentralaren presidente bilakatu zen, Jean-Claude Tricheten ordez. Haren argitaldian 2019ko urriaren 31 amaitu zuen. 2021eko ottsailaren 13an lehen ministro izendatu zuten eta Giorgia Melonik ordezkatu zuen 2022ko urriaren 22an.

## Bizitza 
2006ko urtarrilaren 16tik 2011ko urriaren 31ra Banca d'Italiako gobernadore postuan egon zen. Aurretik, 1985 eta 1990 bitartean, Munduko Bankuko zuzendaria, eta 2002ko urtarriletik 2006ko urtarrilera Goldman Sachs bankuko goi kargua ere izan zen, azken hau garai hartan mundu osoko laugarren bankurik handiena zelarik.

## Erreferentziak 
## Kanpo estekak 
* Mario Draghi profila ikusgai
Ipar Irlandako Biltzarra

**Ipar Irlandako Biltzarra** (ingelesez *Northern Ireland Assembly*, irlanderaz *Tionól Thuaisceart Éireann* eta Ulsterko eskozieraz *Norlin Airlan Assemblie*) Irlandako Belfast hiriburu inguruan dagoen Stormont jauregian kokatzen den Ipar Irlandako legebiltzarra da.

Legebiltzar hau 1998ko Ostiral Santuko Hitzarmenaren ondorioz eta Erresuma Batua eta Irlandako Errepublikaren eskutik Ipar Irlandako Gobernuarekin batera ezarri zen, honela Ipar Irlandako unionisten eta nazionalisten artean osatutako biltzar legegile bat sortu asmoz.

Ipar Irlandako Biltzarra hainbat alditan desegina izan da, hauen artean denboraldi luzeena 2002ko urriaren 14tik 2007ko maiatzaren 7ra doana da. 2007an hauteskundeak ospatu eta 2007ko martxoaren 7an biltzarra berrezarri egin zen.

## Ikus, gainera 
* Ipar Irlandako Gobernua
* Eskoziako Legebiltzarra
* Galesko Biltzar Nazionala

## Kanpo estekak 
* Ipar Irlandako Biltzarraren webgunea
Ipar Irlandako Gobernua

**Ipar Irlandako Gobernua** () Ipar Irlandako Biltzarraren agintaritza eta Ipar Irlandako botere legegilea da. 1998ko Ostiral Santuko Akordioaren ondorioz sortu zen.

Egoitza Belfast hiriko Stormont jauregian du. Berau osatzen duten agintari nabarmenenak Peter Robinson lehen ministroa (DUP) eta Martin McGuinness (Sinn Féin) lehen ministro ordea dira.

## Gaur egungo kideak 
2007. urtetik aurrera Ipar Irlandako Gobernuaren lehen ministroa Peter Robinson (DUP) da, aldiz Martin McGuinness (Sinn Féin) lehen ministro orde nagusia delarik.

Gainontzeko ministerioak honela sailkatuta daude:

## Kanpo estekak 
* Ipar Irlandako Gobernuaren webgunea
Galesko Gobernua

**Galesko Gobernua** (; ) Galesko gobernua da, hots, Galesko jendearen interesak ordezkatu eta herrialde honetako gobernu legegilea da, Galesko Legebiltzarrari estuki loturik dagoelarik. 2006ko Galesko Agiriak bi erakunde horien banaketa ezarri zuen. Galesko Gobernua 1999an sortu zen, gaur egungo lehen ministroa Carwyn Jones (Galesko Alderdi Laborista) delarik.

## Ikus gainera 
* Eskoziako Gobernua
* Ipar Irlandako Gobernua

## Kanpo estekak 
* Galesko Gobernuaren webgunea
Eskoziako Gobernua

**Eskoziako Gobernua** (; ; ) Eskoziako gobernua da eta Eskoziako Legebiltzarrari estuki loturik dago. 1999. urtean, Galesko Gobernuarekin batera eratu zen.

Gaur egungo Eskoziako Gobernuko Lehen Ministroa Nicola Sturgeon (SNP) da. Eskoziako Gobernuaren egoitza Edinburgh hiriko St Andrew's House eraikinean dago.

## Osaketa 
* Lehen Ministroa
* Lehen Ministrordea / Hezkuntza Saila
* Finantza eta Konstituzio Saila
* Osasun eta Kirol Saila
* Ingurumen, Klima Aldaketa eta Landagune Saila
* Kultura, Turismo eta Kanpo Arloetako Saila
* Komunitate, Gizarte Segurantza eta Berdintasun Saila
* Justizia Saila
* Ekonomia eta Enplegu Saila
* Landaguneko Ekonomia eta Konektabilitate Saila

## Ikus gainera 
* Eskoziako Legebiltzarra
* Galesko Gobernua
* Ipar Irlandako Gobernua

## Kanpo estekak 
* Eskoziako Gobernuaren webgunea
Britaniar orbaindun poni

**Britaniar orbaindun ponia**, (), Ingalaterrako zein Galesko bertako zaldi arraza bat da. Bere tamaina zein ezaugarriengatik ponien sailkapen taldean sartzen da.

Badaude poni tamaina gainditzen duten zaldi mota honetako hainbat azpimota, baina orduan appaloosa zalditzat hartzen dira.
Antzineko arraza da, esan bezala bereziki Ingalaterran garatua. Antza poni hauek beraien ilai bitxia bertako baso eta txillardietan kamuflatzeko erabiltzen zuten .

## Ezaugarriak 
Tamaina txikiko poniak dira, eta berain ezaugarririk nabarmena kolorea da. Leopardo motako orbain ugari baitituzte.

## Arrazaren historia 
Ingalaterran eta Europa guztian gordetako marrazki eta margolan zahar ezberdinetan ezaugarri hauek dauzkaten zaldiak agertzen omen dira. Antzeko poniak agertzen dira Labar pinturetan eta baita mendetan barrena marrazkiak dauzkaten eskuizkribu zaharretan ere. Poni hauek berain kolore bitxia zela eta, salneurri handia hartu izan ei dute. Gerra zein bake aroetan erabilaik izan dira.

Larutx zahar batean, 1298. urtekoa Ingalaterrako Edward I.ak Falkirk gatazkarako erositako zaldien artean poni mota hau agertzen da ere.
thumb|300px

## Kanpo estekak 
*  Arrazari buruzko WEB
*  Antzineko orbaidun zaldiei buruzko artikuloa

## Erreferentiak
Santa María la Real de Las Huelgas monasterioa

**Santa María la Real de Las Huelgas monasterioa** () zistertar monasterioa da, Espainiako Gaztela eta Leon autonomia erkidegoko Burgos hirian dagoena. Alfontso VIII.a Gaztelakoak fundatu zuen 1189an .

## Irudi galeria 

Irudi:Monasterio huelgas claustro antiguo.jpg|Klaustro erromanikoa.
Irudi:Monasterio de Santa María la Real de Las Huelgas de Burgos de noche.jpg|Gauez.
Irudi:Sepulcro de Alfonso VIII, rey de Castilla. Monasterio de las Huelgas de Burgos.jpg|Alfontso VIII.a Gaztelakoaren hilkutxa.
Irudi:Burgos - Las Huelgas - Vista portada02.jpg|Kanpoaldea.

## Ikus, gainera 
* Erromanikoa Burgosko probintzian

## Kanpo estekak 
* Santa Maria la Real de Huelgas monasterioaren webgunea
Mondoñedoko katedrala

**Mondoñeko katedrala** Espainiako Galizia autonomia erkidegoko Lugoko probintzian dagoen Mondoñedo udalerrian kokatzen den katedral bat da.

## Historia 
1219-1243 bitartean eraiki zen. 1902. urtean Monumentu Nazionala izendatu zuten. 1959ko martxoaren 9an Joan XXIII.a aitasantuak bula baten bidez basilika izendatu zuen.

Katedral honen barnean 1969an sotutako Santos San Cristóbal museoa dago, hau Galizia osoko erlijio museo garrantzitsuenen artean sailkatzen da.

## Iruditegia 

Irudi:MondonhedoCatedralSanPedro.jpeg|Barnealdeko margoak.
Irudi:Cunqueiro en Mondoñedo.jpg|Alvaro Cunqueiro idazlearen estatua.
Irudi:Interior, Catedral da Asuncion, Mondoñedo, Galicia 4.jpg|Barnealdeko erretaula.

## Kanpo estekak 
* Mondoñedoko katedralari buruzko informazioa
2014ko Neguko Olinpiar Jokoak

**Neguko 2014ko Olinpiar Jokoak** gertakari honen XXI. edizioa izan zen. Errusiako Sotxi hirian ospatu ziren jokoak, 2014ko otsailaren 7tik otsailaren 23ra arte.

## Hautaketa 
2007ko uztailaren 4an, Guatemalako Hirian aukeratu zuten non egingo ziren joko haiek. Errusian jokatuko ziren neguko jokoak lehen aldiz. Hala ere, 1980ko Udako Olinpiar Jokoak Moskun izan ziren (garai hartan, Sobietar Batasuneko hiriburu).

[thumb|[Vladimir Putin errusiar presidenteak Sotxiren aldeko hitzaldia ematen, 2007ko hautaketan, Guatemalan.]]

## Egutegia 
## Egoitzak 
Jokoetarako kirol egoitzak Sotxi hirian eta bere inguruan kokatu ziren, bi gune ezberdinetan: kostako gunea eta mendiko gunea.

### Kostako gunea 
eskuinera|thumb|300px|Kostako Gunearen kontzeptua.
* Fisht Olinpiar Estadioa: Irekiera eta itxiera ekitaldiak
* Bolshoy Izotz Domoa: Izotz hockeya
* Shayba Arena: Izotz hockeya
* Izotz Kubo Curling Zentroa: Curling-a
* Adler Arena Patinaje Zentroa: Abiadura patinajea
* Iceberg Patinaje Jauregia: Patinaje artistikoa, pista motzeko abiadura patinajea
* Sotxiko Dominen Plaza: Domina ekitaldiak

### Mendiko gunea 
* Laura Biatloi & Eski Gunea: Biatloia, eski nordikoa, konbinatu nordikoa
* Rosa Khutor Extreme Park: Akrobaziazko eskia, snowboarding-a
* Rosa Khutor Alpine Resort: Alpetar eskia
* RusSki Gorki Jauzi Zentroa: eski jauziak
* Sanki Irristaketa Zentroa: Bobsleigh-a, luge-a, skeleton-a

## Dominak 
## Erreferentziak 
## Kanpo estekak 
* Sochi 2014 from the International Olympic Committee
* Orri ofiziala
* Organization Committee of NoSochi2014 Olympics website
* International Olympic Committee
* Olimpstroy state corporation
* Sochi citizen photo blog about Sochi
* Russian volunteers at 2010 Paralympic Games
* Sochi: an Olympic makeover by Galina Masterova, 23 2010 to **Russia Now**
* [Google Maps-en (Satellite Irudia)](http://maps.google.com/maps?t=k&z=15&q=43.404059+39.952505+(Sochi)) (Latitude: 43.404 Longitude: 39.953)
Teruelgo katedrala

**Teruelgo katedrala** edo **Teruelgo Santa María de Mediavilla katedrala** Espainiako Aragoi autonomia erkidegoko Teruel hiriko katedrala da. Tarazonako katedralarekin batera herrialde honetako mudejar erako eraikin nabarmenetako bat da, bai eta Teruelgo probintzian arkitektura estilo honetan eraikitako eraikin bakanetakoa ere.

1171. urtean eraikitzen hasi eta 1232. urtean sagaratu zen.

UNESCO erakundeak Gizateriaren Ondare izendatutako Aragoiko arkitektura mudejarra multzoko zati ere bada.

## Iruditegia 

Irudi:Tarazona - Catedral.jpg|Ikuspegi orokorra.
Irudi:Teruel - Catedral, exteriores 14.jpg|Dorrea.
Irudi:Teruel - Catedral, exteriores 06.jpg|Zinborioa.
Irudi:Teruel - Catedral, interiores 07.jpg|Barnealdea.

## Ikus gainera 
* Aragoiko arkitektura mudejarra
Atzeraldi

Ekonomian, **atzeraldia** jarduera ekonomikoaren atzerakada nabarmenari deritzo. Terminoa zehazterakoan adostasunik ez badago ere, *National Bureau of Economic Research* estatubatuar erakundearen definizioa da gehien onartzen dena; horren arabera, atzeraldia ondoz ondoko bi hiruhilekoetan zehar BPGak hazkunde tasa negatiboak dituenean gertatzen da. Depresioa, berriz, atzeraldi handi eta iraunkor bat dela irizten da, BPGaren hazkunde tasa negatibo handiekin.

## Kanpo estekak
Tübingen

**Tübingen** Alemaniako Baden-Württemberg estatuan dagoen hiria da, Stuttgart hiriburutik 44 kilometro hegoaldera dago. Tübingen eskualdeko hiriburua da. 2010. urtean 88.358 biztanle zituen.

## Geografia 
Hiriaren hegoaldera Suabiako Jura mendilerroa ageri da eta iparraldean aldiz **Schönbuch** Parke Naturala dago. Tübingen menditsua da, hirian bertan Schlossberg eta Österberg muinoak daude eta inguruan Schnarrenberg eta Herrlesberg. dena dela ez dute 500 metrotako garaiera gainditzen mendiok.

Neckar ibaiak zeharkatzen du Tübingen ekialderantz.

## Historia 
K.a. 1200 urteko aztarnak aurkitu dira eta erromatarrek eraikitako Limes harresi bat ere badago. Tübingen bera VI edo VII mendean sortu zuten Alamaniarrek, hori adierazten du behintzat *-ingen* atzizkiak.

*Hohentübingen* gaztelua 1078an aipatzen da lehen aldiz Henrike IV.ak setiatu baitzuen. 1146an Hugo V.a Kondea Palatinatuko Konde Nagusi bihurtu zen, horrela Suabiako Dukea baino ez zegoen bere gainean. Herriaren lehen aipamen idatzia ordea 1191koa da eta 1231ean *civitas* bihurtu zen, hau da hiri eskubideak jaso zituen. 1342an Württembergeko Konderrian sartu zen eta bertan iraun du orain arte.

Eberhard I. ak Kolegiata eta Unibertsitatea fundatu zituen XV mendean. Tübingengo Unibertsitatea bereziki garrantzitsua izan zen, Germaniako Erromatar Inperio Santuko ikastetxe ezagunenetakoa bihurtu baitzen. Bertan egon ziren adibidez Hölderlin idazlea, Hegel filosofoa eta Kepler astronomoa.

XVII mendea gogorra izan zen. Hogeita Hamar Urteko Gerran Liga Katolikoak okupatu zuen hiria 1622 eta 1625 artean, 1635 eta 1636 artean izurri bubonikoa azaldu zen, 1638an suediarrek konkistatu zuten eta gerra bukatzear zela frantsesek okupatu zuten Tübingen 1647 eta 1649 artean.

thumb|ezkerrera|250px| Neckar ibaia eta alde zaharra
Bigarren Mundu Gerran ez zuen kalterik jasan, hein handi batean bertako medikua zen Theodor Dobler bakearen alde egindako lanagatik. Frantziaren Okupazio eremuan gelditu zen 1946an. Unibertsitate hiria izanik, 68ko maiatza izenarekin ezagutzen den ikasleen protestak bertara ere iritsi ziren, eta ordutik aurrera ezkerreko agintariak edo berdeak izan ditu beti Tübingenek.

## Ondasun nabarmenak 
Neckar ibaiak hegoaldetik mugatzen duen alde zaharrean (*Altstadt*) hainbat eraikin aipagarri daude; Udaletxea (*Rathaus*), Azoka plaza (*Marktplatz*) eta gaztelua (*Schloß Hohentübingen*). Alde zahararren gainean *Stiftskirche* kolegiata gotikoa dago, 1483an eraikia.

Aipatzekoa da era berean Tübingengo Unibertsitatea.

## Hiri senidetuak 
Baden-Baden ondorengo hiriekin senidetuta dago:

* 
* 
* 
* 
* 
* 
* 
* 
* 
* 

## Erreferentziak 
## Demografia 
## Kanpo estekak 
*   Webgune ofiziala
Kirikoketa

[500px|eskuinera|thumb|Kirikoketa kale-emanaldia [Arizkunen.]]
**Kirikoketa** musika tresna da, txalapartaren antzekoa, lan jarduerei estuki loturik dagoena. Idiofono motako musika tresna gisa sailkatuta dago. Euskal Herriko musika eta kultura giroan berandu samar ezagutarazi da.

## Jatorria 
[280px|eskuinera|thumb|Sagar joleak, [pisoia eskuan dutela, Ezkio-Itsasoko Igartubeitin.]]
220px|eskuinera|thumb|Kirikoketa besta iragartzen duen kartela.
Euskal musika tresna eta kirol askoren antzera lan jarduerekin loturik jaio zen. Musika tresna hori zehazki sagardoa ekoizteko garaian sagarrak jotzeko prozesuan erabilitako lanabesetatik dator. Askaren tamainaren arabera, bi, hiru, edota gizon gehiago aritzen ziren prakak belaunetaraino bilduta, oinutsik, sagarra jo eta jo, «Ordun» hitza entzun arte. Hitz hori taldeko buruak esaten zuen, joaldia gelditzeko. Jotako sagarra baztertu, geldialdi labur bat egin eta ostera sagar aldi berri bat jotzen hasten ziren. Pisoiekin, txandaka jotzen aritzen zirela, erritmo batzuk sortu zituzten.

Lan horretan astebete edo gehiago aritzen ziren, gau eta egun. Amaitzean, baserriko larrainean, atarian biltzeko ohitura zuten garai bateko sagardogileek. Patsola bat jartzen omen zuten eta bertan pisoiekin erritmo ezberdinak jotzen omen zituzten, irrintzi luzeak botaz. Nafarroako Arizkun herrian, esate baterako, hiruko erritmoa atxiki dute, hiru pisoiez osatutako soinua, alegia. Kantu hau abesten zuten pisoien erritmo honekin batera: *«Kirikoketa, kirikoketa, / kirikoketa, koketa, koketa. / Sagarra jo dela, /sagarra jo dela, /sagarra jo dela, / jo dela, jo dela»*.

Nafarroako iparraldeko Bortziriak eta Baztan eskualdeetako biztanleek mendez mende musika tresna hori jo izan zuten, baina 1920ko hamarkadan galtzorian zegoen. Hala ere, euskal kulturak izandako pizkundeari esker, eta 1960ko hamarkadatik aurrera gai horren inguruan euskalzale eta kulturazaleek egindako lanaren bitartez, musika tresna hori berreskuratu ahal izan da, nahiz eta oraindik txalaparta baino maila apalagoan izan.

## Jaialdiak eta elkarteak 
Gaur egun eta 2001. urtetik aurrera Baztango Arizkun herrian Kirikoketa Besta ospatu ohi da, bertako Gamioxarrea dolarean. Horren antolatzailea Jo Ala Jo Elkartea da.

## Ikus gainera 
* Gamioxarrea dolarea
* Aldapeko (abestia)

## Erreferentziak 
## Kanpo estekak 
* Kirikoketa, youtube.com
* Txalaparta eta beste aldaera zaharrak. Lan erritmoetatik musikara. Juan Mari Beltran Argiñena, Herri Musikaren Txokoa. Ergoien. Oiartzun, euskonews.com
* Kirikoketa emanaldia Hendaian, dailymotion.com
* Kirikoketa emanaldia Hernanin, dailymotion.com
* Kirikoketa igartubeitin. Ezkio Itsaso, youtube.com
* Kirikoketa Arizkunen, youtube.com
Dennis Farina

**Dennis Farina**, jaiotzez **Donaldo Guglielmo Farina** (Chicago, Illinois, 1944ko otsailaren 29a - Scottsdale, Arizona, 2013ko uztailaren 22a) estatubatuar aktorea izan zen.

## Filmografia 
### Zinema 
### Telebista
Bikaintasun

**Bikaintasuna**, guztiz ona izatearen nolakotasuna izateaz gainera, jarduera batean gizabanako batek duen aparteko trebezia da, saiatzearen poderioz edo jaiotzatik jasoa. Bereziki lan munduan, artean eta kirolean aplikatzen den terminoa da.

## Kanpo estekak
EFQM

**EFQM** (***European Foundation for Quality Management*** izenaren sigla) kalitatea sustatu egiten duen europar erakunde bat da. 1988 urtean Europako enpresa handienen ekimenez sortu zen, fundazio eran eta Europar Batzordearen sustapenaz. Ezaguna da bereziki EFQM bikaintasun-eredua garatzeagatik, non erabateko kalitaterako erakundearen ebaluazio konparatiboa egiten duen eta aurrera eraman beharreko kudeaketa zehazten den. ISO 9000 estandarra ez bezala, EFQM eredua ez da preskriptiboa, borondatezkoa baizik; hain zuzen, EFQM erakundeak ez ditu kalitateari buruzko ziurtagiriak ematen, sariak baizik.

## Kanpo estekak
Santanderko katedrala

**Santanderko katedrala** edo **Santanderko Jasokundeko Amaren katedrala** (gaztelaniaz *Catedral de Nuestra Señora de la Asunción de Santander*) Espainiako Kantabria autonomia erkidegoan dagoen Santander hiriko katedrala da.

XIII.-XVII. mende artean eraikitako multzo bat da. Espainiako Gerra Zibilari biziraun ondoren 1941eko Santanderko Suteak kaltea larriak sortu zizkion. Ondorioz 1942-1953 bitartean zaharberritze lanak burutu zitzaiozkion.

## Iruditegia 

Irudi:Santander - Catedral, claustro 08.jpg|Klaustroa.
Irudi:Santander - Catedral, interior 08.jpg|Barnealdea.
Irudi:Santander - Catedral, interior 03.jpg|Erretaula.
Irudi:Acceso a la Iglesia Baja de la Catedral de Santander.JPG|Sarrera.

## Kanpo estekak
Espiritu Santuaren eliza (Heidelberg)

**Espiritu Santuaren eliza** () Baden-Württemberg estatuko hiria den Heidelbergeko eliza gotikoa da.

## Historia 
Eskuizkribu batean aipatzen da lehenengo aldiz 1239. urtean. Beranduago, 1398an gaur egungo elizaren lanak egiten hasterakoan, aurretik basilika erromaniko bat bazela esaten da. Beraz oraingo eliza toki berean eraikitako hirugarrena izango da.

Hans Marx (1426 arte) eta Jorg (1439 arte) izan ziren arkitekto nagusiak. 1441ean sagaratu zen eliza. Dorrea aldiz 1544koa da eta Mainzetik ekarritako Niclaus Eseler izan zen arkitektoa. 1709an frantziarrek su eman zioten dorreari eta berreraiki beharra izan zen, oraingoan barroko estiloan.

XVI. mendean liburutegi ederra zeukan elizak baina Hogeita Hamar Urteko Gerran Maximiliano I.a Bavariakoak berarekin eraman zituen 5.000 liburu eta 3.524 eskuizkribu eta Aita Santuari eman zizkion. 1816an 885 liburu itzuli zitzaizkion Heidelbergeko elizari, besteak Vatikano Hiriko Liburutegi Palatinoan daude.

## Erabilera 
Historian zehar katoliko zein protestanteek erabili izan dute eliza. 1706an eate baterako ordu banaketak egin zituzten biek erabili ahal izateko. 1729an horma bat eraiki eta leizaren alde banatan kokatu ziren. Azkenik 1936an horma hori bota eta protestanteentzako eliza bihurtu zen. 70. hamarkadan aldiz hippie mugimenduak hartu zuen eta kontzertuak ere izan ziren eliza barruan.

## Kanpo estekak 
*  Webgune ofiziala
*  Elizan egiten diren kontzertuen inguruko informazioa
Heidelbergeko gaztelua

**Heidelbergeko gaztelua** () Baden-Württemberg estatuko hiria den Heidelbergeko gaztelua da, pizkundekoa, gaur egun hondarrak gelditzen badira ere.

## Historia 
Herriaren lehenengo aipamena 1196koa da, orduan *Heidelberch* izena ematen zaio. Dirudienez gaur egun dakusagunaren lehenengo egiturak 1214 aldera egin ziren, Frederiko II.a Germaniako Erromatar Inperio Santukoak Luis I.a Palatinatukoarik Heidelbergeko gaztelua utzi zioneko idatziak dioenez, hau ondoriztatzen da behintzat *castrum in Heidelberg cum burgo ipsius castri* esalditik. Hala ere, Ruperto III.a Palatinatukoa 1401ean Germaniako Erromatar Inperio Santuko enperadore izendatzerakoan, bere gaztelua txiki geratu zen Gorteentzako eta Agustinoen monasterioan sartu behar izan zuten askok.

Hogeita Hamar Urteko Gerran erasotu zuten lehen aldiz gaztelua eta ordutik aurrera suntsiketak eta berreraikuntzak izan zituen, azkenean hondarrak gelditu ziren arte. Frantziarrek (1622 eta 1688) eta suediarrek (1633)an gaztelua erasotu eta berataz jabetu arren kalte handiak eragin zizkioten. 1720an Printze-Hauteslea Mannheimera joan zen eta gaztelua bertan behera gelditu zen. 1764an bi tximistek jo eta gazteluaren zati batzuk erre egin ziren. Konponketa txikiak egin arren gazteluare hondarrak baino ez ziren gelditzen. Hurrengo urteetan bertako harri asko iparralderago dagoen Schwetzingen jauregia eraikitzeko erabili ziren, bai eta herriko etxeak egiteko ere. 1883 eta 1890 urteen artean Alemaniako adituen batzorde batek gaztelua berreraikitzea zaila zela ikusirik gutxienez zegoen egoeran kontserbatu beharra zegoela erabaki zuen. Gaur egun eraikin gutxi batzuk berriztuta daude.

## Kanpo estekak
Iñaki Azurmendi

**Iñaki Azurmendi Peñagarikano** (Arriaran, Beasain, Gipuzkoa, 1972ko apirilaren 29a) aizkolaria da, harakina ogibidez.

## Lortutako txapelak 
* Euskadiko Txapelketa:
** Txapeldun (2): 2011, 2013
** Bigarren (1): 2014
* Gipuzkoako Txapelketa (6): 2003, 2008, 2010, 2013, 2015, 2017
* Urrezko Aizkora (2):
** Banaka (1): 2015
** Binaka (1): 2011 (Aitzol Atutxarekin)
* Sherpa.ai Aizkolari Txapelketa (1):
** Binaka (1): 2023 (Txikia IV.arekin)

## Erreferentziak
Cádizko katedrala

**Cádizko katedrala** edo *Cádizko Gurutze Santuaren katedrala*' (gaztelaniaz *Catedral de Santa Cruz de Cádiz*) Espainiako Andaluzia autonomia erkidegoko Cádiz hirian dagoen katedral bat da.

1722. urtean eraikitzen hasi eta ez zen 1838ko azaroaren 28rarte amaitu.

## Iruditegia 

Irudi:Exterior Catedral de Cádiz 2.jpg|Sartaldeko dorrea.
Irudi:Cadiz P1010221.JPG|Ikuspegi orokorra.
Irudi:Catedral de Cádiz-Nave-20110913.jpg|Barnealdea.
Irudi:Cadizcathedral.jpg|Atari nagusia.

## Kanpo estekak 
* Cádizko katedralaren webgunea
Dominique de Villepin

**Dominique Marie François René Galouzeau de Villepin** (Rabat, 1953ko azaroaren 14a - ) Frantziako idazle eta politikaria da. 2005 eta 2007 artean Frantziar Errepublikako Lehen Ministroa izan zen, Jacques Chiracen gobernuan. UMP alderdi politikoaren kide ohia, 2010ean République solidaire alderdia sortu zuen.

## Lanak 
* 2001 : ''Les Cent-Jours ou l'esprit de sacrifice*
* 2002 : *Le cri de la gargouille*
* 2003 : *Éloge des voleurs de feu*
* 2003 : *Un autre monde*
* 2004 : *Naissance et mort des empires*
* 2004 : *Le requin et la mouette*
* 2005 : *Histoire de la diplomatie française*
* 2005 : *L'Homme européen*
* 2005 : *Urgences de la poésie*
* 2006 : *Zao Wou-Ki: Carnets de voyage 1948-1952*
* 2007 : *Le soleil noir de la puissance, 1796-1807*
* 2008 : *Hôtel de l'Insomnie*
* 2008 : *La chute ou l'Empire de la solitude, 1807-1814*
* 2009 : *La cité des hommes*
* 2009 : *Le dernier témoin*
* 2010 : *De l'esprit de cour*
* 2011 : *Notre vieux pays*,
* 2012 : *Seul le devoir nous rendra Libres'',
Alain Juppé

**Alain Juppé** (Mont-de-Marsan, 1945eko abuztuaren 15a - ) Frantziako politikaria da. 1995 eta 1997 artean Frantziar Errepublikako Lehen Ministroa izan zen, Jacques Chiracen gobernuan. UMP alderdi politikoaren kidea, egun Kanpo Harremanetarako ministroa eta Bordeleko alkatea da.
Huescako katedrala

**Santa Maria katedrala** edo **Jaunaren Antzaldatze eliza santu katedrala** () Espainiako Aragoi autonomia erkidegoko Huesca hiriko katedrala da. gotiko estiloan 1294-XVI. mendea bitartean eraiki zen.

## Iruditegia 

Irudi:Huesca - Portada de la catedral.jpg|Ataria.
Irudi:Catedral de Huesca 2.jpg|Barnealdea.
Irudi:Altar mayor y presbiterio de la Catedral de Huesca.JPG|Aldare nagusia.
Irudi:Catedral de Huesca - nave.jpg|Nabea.

## Kanpo estekak 
* Huescako katedralari buruzko webgunea
The Passenger (abestia)

***The Passenger*** (euskaraz *Bidaiaria*) Iggy Pop eta Ricky Gardiner estatubatuar musikariek sortutako abesti bat da. Iggy Popek 1977an grabatu eta bere *Lust for Life* diskoaren barnean merkaturatu zuen.

## Kanpo estekak 
* *The Passenger* abestia entzungai
Candy (abestia)

**Candy** Iggy Pop estatubatuar musikariaren abesti bat da. Iggy Popek 1990ean grabatu eta bere *Brick by Brick* diskoaren barnean merkaturatu zuen. Abesti honetan Iggy Pop musikariak eta The B-52's musika taldeko Kate Pierson abeslariak batera abestu zuten.

## Kanpo estekak 
* *Candy* abestia entzungai
Lust for Life (abestia)

***Lust for Life*** (euskaraz *Bizitzeko Griña*, literalki *Bizitzarekiko Griña*) 1977an Iggy Pop eta David Bowiek sortutako abesti bat da. Iggy Popek bere *Lust for Life* diskoaren barnean plazaratu zuen.

Aurretik mundu mailan ezaguna baldin bazen, abesti hau *Trainspotting* filmako soinu bandan agertu ondoren are ospetsuagoa bilakatu zen.

## Kanpo estekak 
* *Lust for Life* abestia entzungai, *Trainspotting* filmako irudiak ikusgai direla
Life on Mars?

**Life on Mars?** () David Bowie ingeles musikariaren abesti bat da. 1971an *Hunky Dory* diskoaren barnean plazaratu zuen.

## Kanpo estekak 
* *Life on Mars?* abestia entzungai
Friday Im In Love

'''''Friday I'm In Love'''* (euskaraz, *Ostirala maitemindurik nago*) The Cure ingeles musika taldearen abesti bat da, 1992n *Wish* diskoan plazaratua.

## Kanpo estekak 
* *Friday I'm In Love'' abestia entzungai
Jean-Pierre Raffarin

**Jean-Pierre Raffarin** (Poitiers, 1948ko abuztuaren 3a - ) Frantziako politikaria da. 2002 eta 2005 artean Frantziar Errepublikako Lehen Ministroa izan zen, Jacques Chiracen gobernuan. UMP alderdi politikoaren kidea da.
Some Mother's Son (Bill Whelan)

'''Some Mother's Son'* (euskaraz *Edozein Amaren Semea*) Bill Whelan irlandar musikagileak konposatutako folk abesti bat da. Abestian tin whistle eta bodhram musika tresnen doinua nagusi da.

1996ko *Some Mother's Son* filmako soinu bandan agertu zen, hain zuzen ere filma honi hasiera ematen dion abesti ada.

## Kanpo estekak 
* *Some Mother's Son* abestia entzungai
* *Some Mother's Son'' filmaren hasiera ikusgai eta abestia entzungai
Some Mother's Son

'''Some Mother's Son''' () 1996ko Terry George irlandar zinema zuzendariaren filma bat da. Filmaren gidoia bera Terry George eta Jim Sheridan zinema zuzendariak elkarlanean idatzi zuten. 1996ko abenduaren 25an estreinatu eta Canneseko Zinemaldian ere proiektatu zen.

## Sinopsia 
Filma 1980ko hamarkadaren hasieran Ipar Irlandako gatazka puri-purian zegoen garairik latzenean girotzen da. Ipar Irlandako Maze espetxean Bobby Sands (John Lynch) buru zutelarik Behin-behineko Irlandako Armada Errepublikarra preso talde batek antolatutako 1981eko Irlandako gose greban oinarritzen da. Gose Greba hau talde armatu horretako presoek jasaten zituzten baldintzen aurkako protesta bat izan zen, talde honek jasotako preso kiriminalen egoera baztertu eta eurentzat gerra presoen tratua emateko eskaera aldarrikatu zutelarik.
Helen Mirren eta Fionnula Flanagan, eta sutsua aktoreak preso talde horretako bi kideen (Aidan Gillen eta David O'Hara) amak antzezten dituzten: lehenbizikoa politikaren zioez nazkaturik paso egin eta oldarkeria gaitzesten duen emakumea da, bigarrena aldiz irlandar errepublikar peto-peto delarik, patuak ikuspuntu eta bizimodu ezberdinetako bi emakume hauek elkartu eta euren semeen bizien alde ahal duten guztia egingo dute, azkenean bientzako ondorio ezberdinak izanen direlarik.

## Aktoreak 
* Helen Mirren: Kathleen Quigley
* Fionnula Flanagan: Annie Higgins
* Aidan Gillen: Gerard Quigley
* David O'Hara: Frank Higgins
* John Lynch: Bobby Sands
* Tom Hollander: Farnsworth
* Tim Woodward: Harrington
* Ciarán Hinds: Danny Boyle
* Geraldine O'Rawe: Alice Quigley
* Gerard McSorley: Aita Daly
* Dan Gordon: McPeake inspektorea
* Grainne Delany: Theresa Higgins
* Ciarán Fitzgerald: Liam Quigley
* Robert Lang: Britainiar Gobernuko ministroa
* Stephen Hogan: Turk gaztea

## Ikus gainera 
* 1981eko Irlandako gose greba

## Soinu banda 
* Some Mother's Son (Bill Whelan)
* The Seabird (Eleanor McEvoy)

## Kanpo estekak 
* ''Some Mother's Son* filmaren IMDBko fitxa ikusgai 
* *Some Mother's Son'' filma oso-osorik ikusgai
Édouard Balladur

**Édouard Balladur** (Esmirna, Turkia, 1929ko maiatzaren 2a) frantsesezko idazlea eta Frantziako politikaria da. 1993 eta 1995 artean Frantziar Errepublikako lehen ministro izan zen, François Mitterranden gobernuan. UMP alderdi politikoko kidea da.

## Bizitza 
Bankari familia armeniar batean jaio zen arren, Aix-en-Provenceko Unibertsitatean egin zituen zuzenbide-ikasketak eta Parisen diplomatu zen. 1960ko hamarkadaren hasieran ekin zion ibilbide politikoari Georges Pompidou lehen ministroaren kabinetean. 1969-1974 bitartean Pompidou presidentearen idazkari nagusia izan zen, eta gobernu haren itzaleko zuzendaria askoren ustez. Pompidou hil zenean, Giscard d'Estaingek eskainitako karguari uko egin eta enpresa pribatuan hasi zen lanean.

1984an Estatu-kontseilari izendatu eta 1986ko hauteskundeetan diputatu aukeratu zuten Parisko barrutian. Eskuineko gobernuaren eta presidente sozialistaren arteko bizikidetzari buruzko teoriaren aitzindari izan zen, eta Jacques Chirac lehen ministroak ekonomia-alorreko ministro izendatu zuen 1986an. Chiracek 1988ko hauteskundeak galdu zituenean, Balladur aldendu egin zen politikaren lehen lerroetatik, baina 1993an François Mitterrandek lehen ministro izendatu zuen Bérégovoyren ordez. 1995ean bere burua hautagaitzat aurkeztu zuen urte horretako lehendakaritza hauteskundeetarako, eta bere alderdiaren eta hautesle kopuru handi baten babesa izan bazuen ere, ustelkeria arrastoek haren irudi garbia zipriztindu zuten. Chiracek hauteskundeak irabazi zituenean, Balladurrek dimisioa aurkeztu zion presidente Mitterrandi.

Besteak beste, *Maiatzeko arbola* (1979) eta *Gehiago sinisten dut gizonarengan, Estatuan baino* (1987) liburuak argitaratu ditu. Frantziako Ohorezko Legioko zalduna da, eta Frantziako eta nazioarteko sari ugari jaso ditu.

## Lanak 
* *L’Arbre de mai*, 1979
* ''Je crois en l'homme plus qu'en l'État*, 1987
* *Passion et longueur de temps*, 1989
* *Douze lettres aux Français trop tranquilles*, 1990
* *Des Modes et des convictions*, 1992
* *Dictionnaire de la réforme*, 1992
* *Deux ans à Matignon*, 1995
* *Caractère de la France*, 1997
* *L’Avenir de la différence*, 1999
* *Renaissance de la droite*, 2000
* *Les Aventuriers de l'histoire*, 2001
* *Jeanne d'Arc et la France, le mythe du sauveur*, 2003
* *La fin de l'illusion jacobine*, 2005
* *Machiavel en démocratie. Mécanique du pouvoir*, 2006
* *L'Europe autrement*, 2006
* *Laissons de Gaulle en paix !*, 2006
* *Pour une union occidentale entre l'Europe et les États-Unis*, 2007
* *Une V.ème République plus démocratique*, 2008
* *Le Pouvoir ne se partage pas : Conversations avec François Mitterrand'', 2009

## Erreferentziak 
## Kanpo estekak
Urszula Dudziak

**Urszula Bogumiła Dudziak-Urbaniak** (Straconka, Polonia, 1943ko urriaren 22an) poloniar jazz abeslaria da. 1970eko hamarkadan kaleratu zuen "Papaya" abestiak, Latinoamerikan eta Asian oihartzun handia izan zuen.

## Diskografia 
* *Newborn Light* (1972)
* *Super Constellation* (1973)
* *Atma* (1974)
* *Urszula* (1976)
* *Midnight Rain* (1977)
* *Urbaniak* (1977)
* *Future Talk* (1979)
* *Magic Lady* (1980)
* *Ulla* (1982)
* *Sorrow Is Not Forever... but Love Is* (1983)
* *High horse* (1986)
* *Magic Lady* concert from *Walk Away* (1989)
* *Jazz Unlimited* (1993)
* *Journey, Saturation* (1994)
* *And Life Goes On* (2002)
* *Painted Bird* (2003)